**Bandercom Oy** on vuonna 1992 perustettu lahtelainen teknologiayritys, jonka pääliiketoiminta on tehtäväkriittisen kommunikaation laitekauppa ja palvelut. Lisäksi Bandercom tuottaa erilaisia langattomien tietoliikenneverkkojen ratkaisuihin liittyviä palveluita. Yrityksen ydinosaamista ovat radiopuhelinverkot, monioperaattoriverkot, sekä VIRVE-viranomaisverkkoon liittyvät tuotteet, palvelut ja ratkaisut.

Historia
--------

1990-luvun alussa liiketoiminnan ydin oli harrasteradiolaitteiden, kuten radioamatöörilaitteiden ja LA-puhelimien myynti kuluttajille ja jälleenmyyjille. Liiketoiminta kasvoi 90-luvun puolivälissä käsittämään moniaaltovastaanottimet eli skannerit. 

2000-luvulle tultaessa Bandercom laajentui edelleen myyden sekä ammatti- että harrastekäyttöön soveltuvia radiolaitteita. Bandercom oli erikoistunut tarjoamaan laitteiden tehdasmalleista räätälöityjä tuotteita, kuten tuotteistettuja modifiointeja ja sulautettujen ohjelmistojen muokkauksia suosittuihin laitteisiin, kuten esimerkiksi Yupiteru MVT-9000MkII, joista Bandercom tuotteisti erityiset M2 ja M3 -versiot. 2000-luvulla yrityksen liiketoiminnan ydin siirtyi entistä enemmän laitekaupassa asiantuntijarooliin ja toisaalta tukkukauppaan. Bandercom on tunnettu erilaisista järjestelmätoimituksista, kuten VHF-laitteiden toimituksista mm. pelastuslaitoksille ja toisaalta vahvasta integraattoriroolista VIRVE-viranomaisverkon tuotteiden ja palveluiden parissa.

Liiketoiminta nykyään
---------------------

2010-luvulla Bandercom Oy on toteuttanut digitaalisia radiopuhelinverkkoja, muun muassa Helsingin Musiikkitalon digitaalinen radiopuhelinverkko on yrityksen toteuttama. Yritys rakentaa ja suunnittelee erilaisia sisätilojen ja vaikeiden kohteiden sisäpeittoratkaisuja, joissa matkapuhelin- ja/tai VIRVE-toimivuutta laajennetaan tiloihin, missä kyseiset verkot eivät maanpäällisen verkon avulla toimi. Vuonna 2011 Bandercom oli mukana ratkaisemassa HKL:n metrovarikon sisätilojen TETRA-järjestelmien kuuluvuutta.

Maanalalaisissa tiloissa Bandercom on toteuttanut GPS-sisäpeittoratkaisuja, joissa GPS-signaali viedään saataville tarvittavaan paikkaan. Järjestelyllä tehdään mahdolliseksi mm. ajoneuvoissa käytettävien navigaattoreiden GPS-signaalin saatavuus.

Bandercom on osallistunut alan seminaareihin, joissa sen työtekijöitä on ollut puhumassa sisätilojen monioperaattorijärjestelmistä, missä useat eri radiotaajuiset
järjestelmät voivat käyttää yhteistä antenniverkkoa. Sisätilojen kuuluvuus on tullut entistä ajankohtaisemmaksi Pelastuslain VIRVE-pykälän soveltamisen takia sekä uusien rakennusmääräysten, joilla tähdätään matalaenergiatalojen yleistymiseen. Matalaenergiatalojen eristemateriaalit vaimentavat maanpäällisten verkkojen kuuluvuutta sisätiloissa.

Bandercom on Suomen Virveverkko Oy (Suomen Erillisverkot Oy:n tytäryhtiö) kouluttama VIRVE-sisätilaratkaisuihin erikoistunut yritys.

Lähteet
-------

1. 1 2  Bandercom tiedot YTJ:ssä *ytj.fi*.  15.4.2015. Viitattu 15.4.2015. [vanhentunut linkki]
2. 1 2  Bandercom tiedot Fonectalla *finder.fi*.  15.4.2015. Viitattu 15.4.2015.
3. ↑  Yupiteru MVT-9000MkII in Radioreference *wiki.radioreference.com*.  15.4.2015. Viitattu 15.4.2015.
4. ↑  VIRVE-viranomaisverkosta lisätietoa *poliisi-biitsi.com*.  15.4.2015.  Arkistoitu 5.3.2016. Viitattu 15.4.2015.
5. ↑  Helsingin Musiikkitalon digitaalinen radiopuhelinverkko -kilpailutus *ted.europa.eu*.  1.1.2011. Viitattu 15.4.2015.
6. ↑  HKL Metrovarikon sisätilojen TETRA-järjestelmien kuuluvuuden parantaminen *creowave.com*.  1.2.2012. Viitattu 15.4.2015. [vanhentunut linkki]
7. ↑  Projektiuutiset *projektiuutiset.fi*.  1.1.2013. Viitattu 15.4.2015.
8. ↑  Milloin tarvitaan sisäpeittoverkkoja *orbis.fi*.  26.8.2014. Viitattu 15.4.2015. [vanhentunut linkki]
9. ↑  NSS asiantuntijaseminaarin aineisto *nssoy.fi*.  26.8.2014.  Arkistoitu 4.3.2016. Viitattu 15.4.2015.
10. ↑  Sisätilojen kuuluvuus *publico.com*.  1.4.2011. Viitattu 15.4.2015.
11. ↑  Talouselämä, artikkeli kännyköiden kuuluvuudesta *talouselama.fi*.  1.10.2013.  Arkistoitu 5.10.2013. Viitattu 15.4.2015.
12. ↑  Yle, kännykkä yhteys pätkii matalaenergiataloissa *yle.fi*.  29.8.2012. Viitattu 15.4.2015.
13. ↑  Suomen Erillisverkot Oy *erillisverkot.fi*.  15.4.2015. Viitattu 15.4.2015. [vanhentunut linkki]

Aiheesta muualla
----------------

* Bandercomin verkkosivusto
* Facebook
* LinkedIn
* Instagram